open-index/open-wikipedia-markdown huggingface dataset:
Tango

mini|desno|150p|Tango
O tačnom izvoru tog plesa se još uvijek raspravlja. Pretpostavlja se da vuče korijene iz Španije ili Maroka. I značenje samog imena je nejasno. Na Kubi i u Brazilu riječ **tango** je izraz koji se pojavio početkom 19. vijeka, a označavao je solo ples kojeg su izvodile žene. Tek kasnije se počeo izvoditi u paru. Rodno mjesto pravoga tanga je na zapadnoj obali La Plate, u Buenos Airesu, i zato tango imenujemo ***Argentinski tango***. Priča tanga započinje s argentinskim gaučosima koji su odlazili u pune noćne klubove i molili lokalne djevojke za ples. Budući da se nisu tuširali, djevojke su kružile oko njih zabacujući glave unazad. Kako su gaučosi stalno jahali, pri čemu su koljena u savijenom položaju, taj položaj nogu su prenijeli i na ples. U argentinskom tangu se pokazuju suprotnosti muško-žensko, čvrsto-mekano, grubo-sentimentalno, a najčešće ga prati muzika violine, gitare, flaute i klavira. Zbog svog erotičnog karakterima je bio godinama zabranjen. **Tango** je počeo osvajati Evropu 1907. godine, a prvi ga je preuzeo Pariz. U Americi ga je popularizirao Rudolf Valentino. Englezi su argentinski tango pretvorili u standardni ples, čije su karakteristike trzaji (prvenstveno glavom), strastveni progresivni pokreti, nagla zakašnjenja i strogo odvajanje figura, nema dizanja i spuštanja. Evropski tango zahtijeva strogo podudaranje s ritmom. Fraziranje je vrlo bitno. Izvodi se u 2/4 taktu, a naglasak je na prvom i trećem udarcu.

File:Camanita Tango 06 (3395529946).jpg
File:Tango_in_Plaza_Dorrego.jpg

## Vanjski linkovi 
* Tango Festivals  
* todotango.com

Kategorija:Plesovi
Ananas

**Ananas** (lat. *Ananas comosus*) je biljka iz porodice *Bromeliaceae*. Porijeklom je iz Amerike, ali se danas uzgaja širom svijeta kao voće, uglavnom u tropskim krajevima. Daje krupne, mesnate plodove, koje se koriste svježi ili se konzerviraju.
Riječ *ananas* potječe iz gvarani jezika (*naná*) što znači isto.

## Karakteristike 
Ananas je snažna, izdržljiva biljka. Raste u zemlji, za razliku od mnogih drugih vrsta iz porodice *Bromeliaceae* koje rastu epifitski. Naraste 1-1,5 m visoka, sa velikim 30–100&nbsp;cm dugim listovima, koji okružuju debelo stablo.

## Hemijski sastav 
## Historija 
Ananas je kultiviran još u pretkolumbovo vrijeme i bio raširen širom Južne i Srednje Amerike. Koristio se kao lijek, u ishrani i proizvodnji vina. U Stari Svijet ga je donio Kristofor Kolumbo 1493. sa svog drugog putovanja. Riječ *ananas* prvi put je upotrijebio André Thevenet 1555. godine
## Uzgoj 
Jugoistočna Azija dominira u svjetskoj proizvodnji: u 2001. Tajland je proizveo 1,979 miliona tona, i Filipini su proizveli 1,618 miliona tona, dok je Brazil proizveo 1,43 miliona tona. Ukupna svjetska proizvodnja u 2001. je bila 14,220 miliona tona. Glavni izvoznici svježeg ananasa u 2001. su bili: Kostarika sa 322000 tona; Obala slonovače, 188000 tona; i Filipini sa 135000 tona.

Otprilike od 2000. najviše zastupljeni svježi ananas, koji se prodaje u USA i evropskim supermarketima je hibrid sa smanjenom kiselošću. Ta vrsta je razvijena na Havajima u ranim 1970-tim.

U komercijalnom uzgoju, cvjetanje može biti izazavano vještački, tako da se omogućava rano ubiranje prvog ploda, i što može ohrabriti razvoj drugog uroda manjih voćki. Odsječeni vrh ananasa, dobiven tokom čišćenja, može se posaditi u tlo i narast će nova biljka

## Reference 
## Vanjski linkovi 
Kategorija:Voće
Kategorija:Bromeliaceae
Montréal

**Montreal** ili **Montréal** je drugi po veličini grad u Kanadi i najveći grad provincije Quebec. Prema kanadskom cenzusu 2004. godine, populacija grada je 1.852.723, a populacija grada sa okolinom je 3.663.000. Montreal je drugi po veličini grad u svijetu po broju ljudi koji pričaju francuski jezik, poslije Pariza.

Montreal se nalazi u jugozapadnom dijelu Quebeca, oko 270 kilometara jugozapadno od Quebec Cityja (glavnog grada provincije Quebec), i 190 kilometara istočno od Ottawe (glavnog grada Kanade). Grad se nalazi na ostrvu Montreal, između rijeka St. Lawrence i Otawa.

U Montrealu su 1976. godine održane Olimpijske igre.
Općenito se Montréal smatra jednim od najboljih gradova za život u Sjevernoj Americi, a prema mnogima ovaj grad je i kulturna prijestonica Kanade. Također, ovo je jedan od deset najčišćih gradova na svijetu.

Utvrđeno irokeško selo Hochelaga, nalazilo se na otoku u vrijeme dolaska Jacquesa Cartiera u listopadu 1535. godine. Mjesto je nazvano „Mons realis“ (latinski: Kraljevsko brdo). U 20. stoljeću arheolozi su našli predmete koji svjedoče o ljudskoj prisutnosti na tom području 3000 do 4000 godina p. n. e. U vrijeme kada je Samuel de Champlain 1608. osnovao grad Québec, selo Hochelaga više nije postojalo, a njegova tačna lokacija je i danas nepoznata.

Godine 1615., Samuel de Champlain izražava zamisao o stvaranju novog grada na rijeci Saint Lawrence, u svrhu širenja katoličanstva među Indijancima u Novoj Francuskoj. Francuzi su se doselili na to područje tek 17. maja 1642., kad je skupina svećenika, časnih sestara i naseljenika pod vodstvom Paula Chomedeya de Maisonneuvea osnovala selo Ville-Marie, koje je kasnije postalo današnji Montréal. Od značajnijih doseljenika važno je spomenuti Jeanne Mance koja je osnovala Hôtel-Dieu, koji se smatra prvom bolnicom u Sjevernoj Americi.

Godine 1680., u Montréalu je živjelo 493 stanovnika, od toga 75 Parižana, 68 Normandijaca, 54 Onisana (La Rochelle), 35 Anžuvinaca, 34 Poituaca, 28 Manaca, 23 Sentonžaca, 17 Bretonaca, 16 Peršaca, 13 Angulemaca, 12 Šampanjaca i 10 Pikardijaca.

U augustu 1701., 1300 Indijanaca sastalo se u Montréalu kako bi sklopili mir između različitih indijanskih naroda i Francuza. Velikim montréalskim mirom prestali su sukobi koji su ometali trgovinu kožama u Novoj Francuskoj. Ubrzo je stanovništvo grada poraslo na preko 2000 stanovnika.

Mjesto je nastavilo ubrzano rasti i uskoro je postalo važno središte za trgovinu krznom i kožom. Grad je bio polazišna tačka raznim francuskim istraživačima koji su istraživali unutrašnjost, kao što su Louis Jolliet, La Salle, La Vérendrye i Duluth. Drveni zidovi izgrađeni su 1725. godine. Uprkos vrlo jakom potresu 7. septembra 1732., grad se nastavio razvijati, te biva utvrđen oko 1740. godine. Grad je ostao u francuskim rukama sve do 8. septembra 1760., kada je vojvoda Lévis bio prisiljen grad predati britanskoj vojsci pod vodstvom lorda Jeffreya Amhersta.

## Reference 
Kategorija:Gradovi u Kanadi
Kategorija:Olimpijski gradovi
Kategorija:Montreal
Vitus Bering

**Vitus Jonassen Bering** (Behring, ruski također:  *Витус Ионассен Беринг* ili *Иван Иванович Беринг = Ivan Ivanović Bering*) (rođen 1680. kod Horsensa na Jutlandu; umro 19. decembra 1741. na ostrvu Awatscha (Bering Island) bio je danski oficir i moreplovac u ruskoj carskoj službi.

Vitus Bering je rođen 1681., a umro 1741. godine. Porijeklom Danac, nakon stupanja u rusku mornaricu počinje istraživati za ruskog cara Petra Velikog. U okviru "Velike sjeverne ekspedicije" dokazao je da Amerika i Azija nisu jedno kopno.
[mini|200x200piksel| Portret za koji se nekada vjerovalo da je Vitus Bering (prema kasnijim podacima, vjerovatno je [Vitus Bering (1617–1675)|njegov ujak ) ]]

## Bilješke
## Reference 
Kategorija:Biografije, Horsens
Kategorija:Rođeni 1680.
Kategorija:Umrli 1741.
Mungo Park

mini|Mungo Park
mini|Skica karte putovanja kroz zapadnu Afriku
**Mungo Park** (Foulshiels kod Selkirk, Škotska, 11. septembar 1771 – kod Bussa, Nigerija, 1806) bio je britanski naučnik i istraživač Afrike. Poznat je kao prvi zapadnjak koji je putovao do srednjeg toka rijeke Niger i čija su saznjanja o tim putovanjima printana.

Afričko udruženje je 1795. unajmilo Škota po imenu Mungo Park da istraži rijeku Niger. Godine 1806. prošao je uzvodno Nigerom prema njegovom izvoru. Naredne godine njegov kanu su napali plemenski ratnici i on se utopio.

## Reference 
## Vanjski linkovi 
* 

Kategorija:Rođeni 1771.
Kategorija:Umrli 1806.
Kategorija:Britanski naučnici
Kategorija:Britanski istraživači
Kategorija:Biografije, Selkirk
Kategorija:Istraživači Afrike
Emulzija

mini|Nastajanje emulzije
**Emulzija** je smjesa dvije  ili više supstanci, koje se međusobno ne miješaju, a  nastaje raspršavanjem kapi  jedne supstance u drugoj tečnosti. Supstanca koja je raspoređena u obliku kapi naziva se dispergirana faza, a supstanca u kojoj je ona raspoređena je kontinuirana faza. Primjeri emulzija su margarin, mlijeko, majoneza, fotografski film, itd. Kod margarina su čestice vode raspoređene u ulju, a kod mlijeka su čestice ulja raspoređene u vodi.

## Emulgatori
**Emulgator** (poznat i kao  "emulgent")  je supstanca koja stabilizira emulziju putem povećanja njene kinetičke stabilnosti. Jedna klasa emulgatora je poznata kao *površinski aktivni agensi* ili  surfaktanti.
Primjeri prehrambenih emulganata su:
* Žumance&nbsp; – jajeta u kojem je emulgirajući agens lecitin.  Ustvari, *lecithos* je grčka riječ za žumance;
*Senf&nbsp; – uključuje  mnoštvo hemikalija u sluzi  koja okružuje sjemenku, djelujući kao emulgator;
* Sojin lecitin je  emulgator i sredstvo za zgušnjavanje;
* Stabilizirajuća emulzija&nbsp; – upotrebljava  čestice, pod određenim okolnostima;
* Natrij fosfat;
* Natrijev stearoil laktilat
* DATEM (monogliceridni ester diacetil vinske kiseline)&nbsp;je emulgator koji se prvenstveno koristi u pekarstvu;
Druga klasa surfakamata su deterdžentii, koji su u fizičkoj interakciji i sa  jestivim uljem i vodom, čime se, u  suspenziji,  stabilizira  dodirna površina  između nafte i kapljica vode. Ovaj princip se eksploatira  u sapunima i sredstvima za čišćenje, za uklanjanje  masti . Mnogi različiti emulgatori koriste se i u apotekama,  za pripremu emulzije, kao što su kreme i losioni. Uobičajeni primjeri uključuju emulgatorni vosak, cetearil alkohol, polisorbat 20 i cetearet 20. Ponekad sama unutrašnja faza može djelovati kao emulgator, a rezultat je **nanoemulzija**, gdje se unutrašnje stanje raspršuje u kapljice  "nano - veličine"  unutar vanjske  faze. Dobro poznati primjer ovog fenomena "efekt Ouzo", se događa kada se voda sipa u jaka  alkoholna pića sa  anisom, kao što su uzo, pastis , absint ili raki.  Anisovi spojevimi koji su rastvorljivi u etanolu, nakon  dodavanja  vode, formirati kapljice nano-veličine i emulgiraju. Rezultirajuća  boja pića  je neprozirna i mliječno bijela. 
## Također pogledajte
* Emulzijska disperzija
* Emulsified fuel
* Homogenizator
* Mikroemulzija
* Miniemulsion
* Nuklearna emulzija
* Fotografska emulzija 
* Reologija
* Koloid

## Reference
## Dodatna literratura
* 
* *Handbook of Nanostructured Materials and Nanotechnology; Nalwa, H.S., Ed.; Academic Press: New York, NY, USA, 2000; Volume 5, pp. 501-575*

## Vanjski linkovi
* Oil in Water Reverse Emulsions and Effects on SAGD 
* A Three Part Video Series Explaining the Science Behind Culinary Emulsions 
* New generation of Leaner Label Emulsifiers
* Emulsifiers 

Kategorija:Koloidna hemija
Kategorija:Hemijske smjese
Kategorija:Mehka materija
Kategorija:Koloidi
Kategorija:Načini doziranja
Alfa-čestica

mini|Alfa raspad
**Alfa-zraci** su sastavljeni iz jezgra atoma helija, odnosno dva protona i dva neutrona. Mogu se označavati kao He2+ ili 42He. To je veoma ionizirajuća forma radioaktivnosti i imaju vrlo malu probojnu moć. Alfa čestice se označavaju prvim slovom grčkog alfabeta, α.

Alfa čestice imaju masu 6,6446x10−27 kg, što odgovara energiji od 3,7274 GeV. Električni naboj alfa čestica je +2e, što znači da su joj potrebna 2 elektrona da bi prešla u stabilno stanje (atom helija). Alfa-zrake emituju radioaktivni elementi, poput uranija i radija u procesu koji se naziva **alfa-raspad**.

Energija alfa-zraka varira između 3 i 7 MeV. Međutim, i pored velike energije, njihova probojna moć je mala. Alfa-čestice ima relativno veliku masu u odnosu na ostale čestice, te je njihova brzina (uz srednju kinetičku energiju od 5 MeV) oko 15.000&nbsp;km/sekundi. Alfa zrake vrlo lahko apsorbuju svi materijali te u zraku može putovati jedva nekoliko centimetara.

Ukoliko alfa čestice dospiju u ljudsko tijelo (putem inhaliranja ili gutanja radioaktivnih materijala), njihovo dejstvo je vrlo opasno po čovjeka. Procjenjuje se da su oštećenja hromosoma i do stotinu puta veća od drugih vrsta radioaktivnosti.

## Također pogledajte 
* Beta-zraci
* Nuklearna fizika
* Fizika elementarnih čestica
* Radioaktivnost

## Reference 
Kategorija:Radioaktivnost
Šakal

mini|desno|250px|*Canis mesomelas*
**Šakal** je jedna vrsta divljeg psa koji vodi noćni život. Kruži savanom u paru ili u čoporu u potrazi za hranom: glodarima, zečevima, zmijama i gušterima. Često slijedi hijenu, ali se leševima približava tek kada se hijene udalje.
## Literatura 
* *The New Encyclopedia of Mammals* edited by David Macdonald, Oxford University Press, 2001; 
* *Cry of the Kalahari*, by Mark and Delia Owens, Mariner Books, 1992.
* *The Velvet Claw: A Natural History of the Carnivores*, by David MacDonald, BBC Books, 1992.
* *Foxes, Wolves, and Wild Dogs of the World*, by David Alderton, Facts on File, 2004.
## Vanjski linkovi 
* https://web.archive.org/web/20110104151039/http://www.canids.org/species/Coyote.pdf
* http://www.etymonline.com/index.php?term=jackal
* https://web.archive.org/web/20080416085153/http://www.holgerhomann.us/Thos_vs%20%20Canis.htm

Kategorija:Zvijeri
Koala

mini|Koala (*Phacsolarctos cinereus*)
**Koala** je životinja iz porodice sisara i torbara. Latinski naziv joj je *Phacsolarctos cinereus*, što znači pepeljastosivi medvjedić torbar.

## Opis 
Krzno joj je sivo. Ima veliki crni nos i velike dlakave uši, te dugačke ruke i kratke noge s vrlo dugim i oštrim kandžama za lahko penjanje i držanje na drveću. Gotovo da nema repa. Ima jako oštre zube koji joj pomažu da lakše žvače eukaliptusovo lišće.

## Stanište 
Živi samo u Australiji i dijelovima Nove Gvineje. Uglavnom živi na eukaliptusima i silazi samo kako bi prešla na drugo drvo.Velika je spavalica pa može spavati i do 18 sati dnevno. Ne može se prilagoditi životu na drugim prostorima osim Australije jer nema potrebne količine eukaliptusovog lišća.

## Ishrana 
Koala je jako izbirljiva u ishrani. Jede samo lišće posebnih vrsta eukaliptusa. Vodu uzima iz biljaka u ishrani tako da je rijetko pije.

Kategorija:Torbari
Hijena

mini|Četiri vrste hijena
**Hijena** (starogrčki: ὕαινα húaina) su mačkolike zvijeri iz porodice **Hainida**. Sa samo četiri postojeće vrste (u tri roda) peta je najmanja biološka porodica Carnivora i jedna od najmanjih sisara. Uprkos svojoj maloj raznolikosti, hijene su jedinstvene i vitalne komponente većine afričkih ekosistema.

Iako su filogenetski bliže mačkama i viveridima, hijene su morfološki sličnije psima u nekoliko elemenata konvergentne evolucije; i hijene i psi su nearboralni lovci koji plijen love zubima a ne kandžama. Oboje jedu hranu brzo i mogu je skladištiti, a njihova zamršena stopala s velikim i tupim kandžama su prilagođena trčanju i pravljenju oštrih okreta. Međutim, njega, obilježavanje mirisa, navike, parenje i roditeljsko ponašanje hijena su u skladu sa ponašanjem drugih mačaka.

Pjegave hijene ubijaju čak 95% životinja koje jedu, dok su prugaste hijene uglavnom lešinari. Općenito se zna da hijene tjeraju veće predatore, poput lavova, iako imaju reputaciju kukavica. Hijene su uglavnom noćne životinje, ali ponekad izlaze iz svojih jazbina u ranim jutarnjim satima. Hijene uglavnom nisu pohlepne životinje i žive u porodičnim skupinama.

Hijene su prvi put nastale u Euroaziji tokom miocena i razvrstane su u dvije različite vrste: lagano građene pseće hijene i robusne hijene za drobljenje kostiju. Iako su pseće hijene nastale prije 15 miliona godina (jedna je vrsta kolonizirala Sjevernu Ameriku), one su izumrle nakon promjene klime. Od psećih hijena preživjeli su samo insektinorodni vilinski vukodlaci, dok su hijene za drobljenje kostiju (pjegave, smeđe i prugaste hijene) postale neprikosnoveno najčišći ribari Euroazije i Afrike.

Hijene su istaknute u folkloru i mitologiji ljudskih kultura koje su živjele sa njima. U nekim kulturama se smatra da hijene utječu na duhove ljudi jer pljačkaju grobove i kradu stoku. Druge kulture ih povezuju s čarobnjaštvom, pa koriste njihove dijelove tijela u tradicionalnoj afričkoj medicini.

## Reference 
Kategorija:Zvijeri
Justus von Liebig

mini|Justus von Liebig
**Justus von Liebig** (Darmstadt, 12. maj 1803. - München, 18. februar 1873) bio je njemački hemičar.

Bio je profesor u Giessenu, Heidelbergu i Münchenu. Na Univerzitetu u Giessenu organizirao je sistematsku teorijsku i praktičnu nastavu hemije, koja je poslužila kao uzor svim univerzitetima svijeta. Jedan je od utemeljitelja agrokulturne i fiziološke hemije. Usavršio je elementarnu analizu organskih spojeva, sintetizirao hloroform, hloral i niz drugih organskih spojeva, uveo u poljoprivredu umjetno gnojenje tla, izradio propise za proizvodnju ogledala, praška za pečenje, ekstrakta mesa i dr.

## Također pogledajte 
* Izomeri
## Reference 
## Vanjski linkovi 
* https://www.dhm.de/lemo/biografie/justus-von-liebig.html

Kategorija:Rođeni 1803.
Kategorija:Umrli 1873.
Kategorija:Njemački hemičari
Kategorija:Biografije, Darmstadt
Kategorija:Inozemni članovi Kraljevskog društva
Prvi opijumski rat

**Opijumski rat** je bio oružani sukob između Kine i Velike Britanije 1839. godine. 1838. kineski car Tao Kuang šalje svog zvaničnika Lin Tse-hsua u Kanton da zabrani uvoz i korištenje indijskog opijuma. Spaljeno je 20 hiljada sanduka i otjerani su britanski trgovci iz Kantona u Hong Kong. Ovaj pokušaj zabrane trgovine opijumom dovodi do izbijanja rata 1839. godine. Britanska flota je okupirala kinesku obalu i porazila Kineze. Sporazumom u Nankingu 1842. Kinezi su prisiljeni otvoriti pet luka za britansku trgovinu, a Britanija dobija i Hong Kong.

Kategorija:Vojna historija Ujedinjenog Kraljevstva
Kategorija:Ratovi
Kategorija:Vojna historija Kine
Ultimatum

**Ultimatum** je posljednja ponuda vlade ili vladajuće stranke u kojoj se insistira na određenim uslovima.
Ultimatum najčešće predstavlja posljednji u nizu zahtjev. Zbog toga je rok ispunjavanja obično kratak, a za zahtjev se podrazumijeva da o njemu nema daljih pregovora.

Prijetnja kojom se podržava ultimatum može ovisiti o zahtjevu kao i drugim okolnostima. Najčešći primjeri su:

* u diplomatiji je to prijetnja objavom rata, poduzimanje drugih vojnih akcija ili proglašenjem sankcija kao što su trgovačke restrikcije i embargoi.
* prilikom otmice, ultimatum predstavlja prijetnja otmičara da će ubiti taoce, ili prijetnja vlasti da će ih osloboditi primjenom sile.

U svakodnevnom životu, ultimatumi se postavljaju u raznim kontekstima, kao što su:

* u pravnim postupcima (npr. zahtjev da se postigne sudska nagodba ili podvrgne suđenju)
* u poslovnim odnosima (npr. zahtjev da se prihvati određena cijena ili odustane od ugovora)
* u osobnim odnosima (npr. zahtjev da se prekine s vanbračnom vezom ili suoči s razvodom).

Takvi ultimatumi mogu i ne moraju biti društveno prihvatljivi. Ultimatumi su također dio krivičnog djela iznude.
## Vanjski linkovi 
* http://en.wikisource.org/wiki/1911_Encyclop%C3%A6dia_Britannica/ultimatum 

Kategorija:Politika
Vombat

mini|desno|200px|Wombat
**Vombat** je mali torbar koji ima navike glodara: kopa duge podzemne hodnike, u koje se uvlači preko dana. Uveče napušta jazbinu i traga za hranom: travom, korijenjem, korom drveta i gljivama. Iako živi u velikim grupama, nije društven i svađa se sa članovima svog "plemena".

Vombati su kratkih nogu, mišićni četveronožni tobolčari, porijeklom iz Australije, dužine oko 1 metar, sa kratkim, zdepastim repom. Oni su prilagodljivi u staništa tolerancije, a nalaze se u šumovitim, planinskim i toplim područjima u jugo-istočnoj Australiji, uključujući i Tasmaniju, kao i u izoliranom području od oko 300 hektara u Epping Forest National Park-u, središnja Queensland.

### Literatura
**Wombats*, Barbara Triggs, Houghton Mifflin Australia Pty, 1990, . Facts and photographs of wombats for children.
**The Wombat: Common Wombats in Australia*, Barbara Triggs, University of New South Wales Press, 1996, .
**The Secret Life of Wombats*, James Woodford, Text Publishing, 2002, .
**How to Attract the Wombat*, Will Cuppy with illustrations by Ed Nofziger, David R. Godiine, 2002,  (Originally published 1949, Rhinehart)
**The Secret World of Wombats*, Jackie French with illustrations by Bruce Whatley, HarperCollins Publishers, 2005, .

## Vanjski linkovi
*South Australian Government Faunal Emblem (official website)
*Rossetti's Wombat: A Pre-Raphaelite Obsession in Victorian England 
*Sydney Morning Herald: Man attacked by wombat
*Secret sex life of wombat

Kategorija:Torbari
Biblos

Postojale su dvije luke s imenom **Biblos**. Jedna za rat a jedna za promet robe (trgovina).

Ova druga je bila udaljena samo na dan plovidbe od Egipta i bila je glavna luka za Feničane za uvoz papirusa. Tako je ta luka odredila ime za "knjigu". Naime prijevod grčke riječi : *he biblos * je knjiga. Deminutiv plurala je : *ta biblia * što znači knjižice. Tako je jedna fenička luka odredila ime najpoznatije knjige na svijetu: Biblija.

## Reference 
* *Byblos through the ages*, Nina Jidéjian, Beyrouth, 1977,  35 3
* ''Je m'appelle Byblos'', Jean-Pierre Thiollet, Paris, 2005,  04 9

Kategorija:Fenicija
Pitija

**Pitija** je bio grčki astronom. Rođen je u Marseju, koji je tada bio grčka kolonija. Putovao je, možda čak dva puta na područje sjevernog Atlantika 330 godina p. n. e., u nadi da će prekinuti feničanski monopol na trgovinu kalajem. Oplovio je Britanska ostrva i prvi je upoznao antički svijet sa informacijama o tim ljudima, rekavši da su prijateljski raspoloženi. Iz Škotske je otplovio prema sjeveru do zemlje koju je nazvao Tula. Nepoznato je gdje se tačno nalazi Tula, ali postoje nagađanja o tome: mnogi tvrde da je riječ o Arktiku, budući da je za tu zemlju Pitija rekao da je zemlja gdje Sunce ne zalazi.

## Reference 
## Vanjski linkovi 
Kategorija:Grčki astronomi
Kategorija:Grčki naučnici
Kategorija:Biografije
Oksid

mini|desno|200px|Silicij-dioksid
**Oksidi** su spojevi kisika u kojima on ima stepen oksidacije minus dva (-2). Karakteristika ovih spojeva je da nemaju vezu uzmeđu dva atoma kisika. Svi elementi, osim nekih plemenitih plinova, grade okside.

## Oksidi ionskog karaktera (bazični oksidi) 
Neki oksidi su ionskog karaktera, a neki kovalentnog. Oksidi ionskog karaktera nastaju sa elementima koji se nalaze lijevo u periodnom sistemu elemenata, a to su spojevi male elektronegativnosti i malog ionizacijskog potencijala. Primjer takvog oksida je barij-oksid BaO, koji otapanjem u vodi daje bazičnu otopinu, pa se nazivaju još i *bazični oksidi*:

:BaO + H2O → Ba(OH)2 → Ba2+ + 2OH-

## Oksidi kovalentnog karaktera (kiseli oksidi) 
Elementi koji se nalaze desno u periodnom sistemu elemenata prave okside kovalentnog karaktera, zbog male razlike u elektronegativnosti. Zbog toga su većina tih spojeva plinovi na sobnoj temperaturi (SO2, CO2, itd.). Otapanjem u vodi oni daju kisele otopine, pa se nazivaju *kiseli oksidi*:

:SO2 + H2O → H2SO3 → H+ + HSO3-

## Amfoterni oksidi 
Neke okside nije moguće karakterisati ni kao isključivo kisele niti bazične. To se uglavnom odnosi na elemente u sredini periodnog sistema elemenata, pa se takvi oksidi nazivaju amfoterni oksidi.

## Također pogledajte 
* Kiseline
* Baze
* pH
* Peroksidi
* Superoksidi

## Reference 
## Vanjski linkovi 
Kategorija:Oksidi
Ahmad Shah Massoud

mini|desno|Ahmad Shah Massoud
**Ahmad Shah Massoud** (Pandjsher, 9. januar 1953 – Takhar, 9. septembar 2001) bio je afganistanski borac i vojskovođa, po nacionalnosti Tadžik.

Njegova vodeća uloga u borbi protiv sovjetskog okupatora nakon sovjetske invazije donijela mu je nadimak *Panjširski lav*. Početkom 1990-ih dobija položaj ministra odbrane pod predsjednikom Burhanuddom Rabbanijem. Nakon pada afganistanskog glavnog grada Kabula u ruke Talibana i kolapsa Rabbanijeve vlade, Massoud postaje vojni čelnik Sjevernog saveza, koji uslijed talibanskog napredovanja biva zbačen u sjeverni, planinski predio Afganistana. Krajem 1990-ih Massoudove snage kontroliraju manje od 10% teritorije Afganistana.

Massoud je bio žrtva terorističkog napada protalibanskih bombaša samoubica preobučenih u novinare 9. septembra 2001. Njegova je smrt na početku negirana, ali službeno je objavljena 13. septembra. Govori se da je naručilac njegovog ubistva bio direktno Osama bin Laden.

## Vanjski linkovi 
* Jawedan.Com - A tribute to Massoud  
* Zvanični sajt  
* Thousands Gather for Massood Funeral - *Afghan News Network* 
* Ahmad Shah Massoud - *Afgha* 

Kategorija:Rođeni 1953.
Kategorija:Umrli 2001.
Kategorija:Vojskovođe
Dvodimenzionalne transformacije

Osnovne geometrijske transformacije uključene u svim grafičkim paketima su premještanje, rotacija i razmjeranje. Korisne transformacije koje možemo naći uključene u nekim paketima su reflekcija i shearing. Sve ove transformacije se lahko mogu obraditi tako da budu podobne za trodimenzionalne transformacije.

*Dvodimenzionalno premještanje (engl. *translation*)
*Dvodimenzionalna rotacija (engl. *rotation*)
*Dvodimenzionalno razmjeranje (engl. *scaling*)
*Dvodimenzionalna reflekcija (engl. *reflection*)
*Dvodimenzionalni shearing (engl. *shearing*)

Kategorija:Računarska grafika
Kategorija:2D računarska grafika
Kategorija:3D računarska grafika
Egalitarizam

**Egalitarizam** je sistem koji promovira jednakost među ljudima.
EGALITARIZAM (franc. égalité iz lat.: aequalitas *jednakost*) opisuje etno, političku, ekonomsku ili sociopolitičku poziciju koja, uspostavljanjem jednakosti, pokušava razuvjeriti društvene nesporazume ili konflikte. Jedan od pravaca egalitarizma zahtijeva izjednačenje privatnog vlasništva, dok drugi pravac zahtijeva iste  šanse za svakog pojedinca tj. svaku individuu.
Komunizam pod egalitarizmom podrazumijeva ustupanje privatnog vlasništva sektorima produkcije kao i podjelu dobara po principu sposobnosti i potrebe čovjeka (društva). 
Terminus egalitarizama dotiče ljudska prava, obrazovanje i suodnos polova. Koncepti, npr. političko-ekonomske, naučne ili kulturne elite, predstavljaju suprotnost egalitarno-društvenim  konceptima. 
Pojam egalitarizma često se omalovažava u vezi sa uništavanjem svakog načina diferenciranja (razlikovanja), i u lošem smislu - sa“izjednačavanja svega”. 
U aktuelnoj diskusiji pojam egalitarizam se odnosi na hijerarhijske strukture spolova, koje svoj uticaj stvaraju na račun društvenih manjina. Naučnica Birgit Rommelspacher objašnjava egalitarizam kao političku strategiju, koja u ime jednakosti legitimira kulturnu dominantnost i ekonomsku podanost. Poznatiji zastupnici egalitarizma su John Rawis, Thomas Nagel, Ronald Dworkin, Bruce Ackerman ili Filip od Parijsa.

JEDNAKOST označava složenost (podudarnost) jedne većine (grupe) predmeta, osoba ili stavova sa posebnim atributima i karakternostima, a sa razlikama u ostalim objektivnostima (atributima). *Identitet* označava potpunu jednakost, što znači podudaranje u pogledu na sve atribute. *Sličnost* označava samo približnu jednakost (podudarnost). Jednakost postoji između dva ili više objekata i jedne ili više osobina. Jednakost opisuje odnos upoređenih predmeta ili osoba. Jednakost može postojati u kvalitetu, kvantitetu i relaciji. Ustanovljava se metodom poređenja. 
Kod čovjeka jednakost predstavlja opšti ideal pravde koji se proseže kroz njegovu historiju. Ustavnu važnost jednakost dobija 1776. godine u objavi tj. deklaraciji o nezavisnosti Sjedinjenih američkih država.
Jednakost je, pored slobode i složnosti, 1789. god. bila jedna od vodećih motiva francuske revolucije (liberté, égalité, fraternité). To je jedan od demokratskih principa koji izjednačava ljude pred sudom.

## Također pogledajte 
* Anarhizam
* Liberalizam
* Socijalizam

## Vanjski linkovi 
* http://plato.stanford.edu/entries/egalitarianism/

Kategorija:Politika
Kiril Naumov

mini|Kiril Naumov na Skopskom ljetu 2005.
**Kiril Naumov** (Skoplje, 8. august 1981 –) poznati je makedonsko-hrvatski violinist.

Rođen je u porodici diplomiranih muzičara (majka Jagoda Treneska Cvetičanin). Muzičko obrazovanje započinje sa 6 godina. Godine 1989. nastavlja školovanje u Osijeku. Violinu je učio kod Pavline Misirkove, Tonija Terzieva, Krunoslava Peljhana, Franje Finte, Eve Hühn, Vlatke Peljhan i Ines-Ane Tomić. Za vrijeme školovanja učestvuje na županijskim (kantonalnim), državnim i međunarodnim takmičenjima na kojima osvaja nagrade i priznanja. Usavršavao se na majstorskim kursevima uglednih pedagoga Asje Kouchner, Blagoja Dimcevskog, Midori Goto, Leonida Sorokova, Yurija Korchynskog, Catherine Mackintosh i Dejana Mihailovića. Sarađivao je s pozorišnim orkestrima u Osijeku, Rijeci i Zagrebu, s Riječkom filharmonijom, komornim orkestrima u Osijeku, Karlovcu i Zagrebu, te sa *Nordic-Balkan String Ensembl* (na Ohridskom ljetu i Belef festivalu u Beogradu) te mladom bečkom filharmonijom. Diplomirao je na Muzičkoj akademiji u Zagrebu u klasi docenta Marije Čepulić. Trenutno radi u pozorišnom orkestru u Osijeku.

Kategorija:Rođeni 1981.
Kategorija:Hrvatski muzičari
Kategorija:Makedonski muzičari
Kategorija:Osijek
Kategorija:Biografije, Skoplje
Kategorija:Violinisti
Kategorija:Jugoslavenski muzičari
Kategorija:Živi ljudi
270 Anahita

**270 Anahita** je kameni asteroid iz Glavnog asteroidnog pojasa, spektralne S klasa.

Otkrio ga je Christian Heinrich Friedrich Peters 8. oktobra, 1887. u Clintonu, a imenovan je po Anahitai, Perzijskoj božici.

## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
275 Sapientia

**275 Sapientia** je veoma veliki asteroid iz Glavnog asteroidnog pojasa.

Klasifikovan je pod spektralnom C klasom, i vjerovatno je sastavljen od jednostavnih karbonata.

Otkrio ga je Johann Palisa 15. aprila, 1888. godine u Beču.

Ime je dobio po rimskoj personifikaciji mudrosti, Sapientia.
lijevo|mini|Orbita asteroida
Posmatranja obavljena na Palmer Divide opservatoriji u Kolorado Springsu, u Koloradu, tokom 2007. godine proizvela su svjetlosnu krivu sa procijenjenim periodom od  sati sa opsegom osvjetljenosti od  magnitude.  Studija iz 2014. godine otkrila je period od  sat sa varijacijom od  u veličini. Utvrđeno je da je svjetlosna kriva nepravilna, što sugerira da asteroid ima nepravilan oblik.  Dana 30. septembra 2015. asteroid je uočen kako zaklanja zvijezdu 7. magnitude HIP 14977 sa više lokacija u Evropi. Rezultirajući akordi su pokazali gotovo kružni profil sferoida.

## Reference 
## Linkovi 
* [ftp://ftp.lowell.edu/pub/elgb/astorb.html Baza podataka o tijelima u Asteroidnim orbitama]
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Samojed (pas)

mini|desno|300px|Samojed
**Samojed** je pasmina psa koja vodi porijeklo iz Sibira, a svoje ime je dobila po sibirskom narodu Samojed. Pasmina je priznata u FCI pod rednim brojem #212.

## Osobine 
Veseo je, ljubazan, inteligentan i relativno uslužan, ali ne i odan, zna biti izuzetno tvrdoglav, osjećajan i drag, dominantan i oprezan, privržen. Vrlo je zaigran i ostaje zaigran do duboke starosti. Voli lajati. Nije osobito dobar čuvar. Živi u kući s vlasnicima i dobro se slaže s djecom. Potrebno mu je puno kretanja. Njega dlake je vrlo zahtjevna, pri češljanju treba paziti da mu se ne ošteti poddlaka. Visina mužjaka je oko 57&nbsp;cm, a ženka oko 53&nbsp;cm; odstupanja od 3&nbsp;cm prema dole ili gore su dozvoljena. Težina mužjaka je 20-32.5&nbsp;kg, a ženke 17–25&nbsp;kg. Vanjska dlaka je gruba i strši, poddlaka je gusta i mekana, boja je bijela, kremasta ili bijela s oznakama boje biskvita. Druga obilježja su široka glava, bademaste oči, dugački, bogato odlakani rep koji nosi preko leđa, debele uši-polukružne na vrhu i ne previše velike.

## Reference 
## Vanjski linkovi 
Kategorija:Rase pasa
Tir

**Tir** (također: *Sur*,  '''') , grad i morska luka u Libanu.

Tir je bio, pored Sidona, jedan od najvećih trgovačkih gradova i luka antičke Fenicije. Tir je osnovan negdje oko 3000. p. n. e. tada na ostrvu a danas na poluostrvu. 

## Historija 
* Oko 1200. p. n. e. Tir postaje baza otkuda se Feničani počinju širiti na cijelo područje Sredozemlja, a oko 900. p. n. e. ovladava gradom Sidonom i osniva koloniju Kartagu. 
* Asirski kralj Asurbanipal ga osvaja (oko 900. p. n. e.)
* 664. p. n. e. - Babilonski kralj Nebukadrezar II. ga zauzima poslije 13 godina opsade
* Polovinom VI. vijeka p. n. e. osvaja ga Persija
* 332. p. n. e. Aleksandar Veliki ga osvaja poslije 7 mjeseci opsade a nakon toga pripada Seleukudima.
* od 64. p. n. e. Rimljani vladaju Tirom
* 628. godine Arapi ga osvajaju
* 1124. - 1291. godine je u posjedu križara
* 1291. godine Mameluci osvajaju Tir
* do 1918. godine je u sastavu Osmanlijskog carstva.

## Također pogledajte 
* Kana (Liban)

Kategorija:Gradovi u Libanu
Kategorija:Fenicija
Homogene koordinate

Geometrijske transformacije poput premještanja, rotacije i razmjeranja koristimo da dovedemo scenu i objekte u njoj u nama željeni odnos i položaj. Pri tome koristimo niz transformacija, recimo premještanja i rotiranja, da iz originalne specifikacije scene dobijemo nama potrebnu. Svaku od tri osnovne dvodimenzionalne transformacije možemo izraziti kao matricu u formi:
     
:P_i = M_1 * P + M_2

gdje su P_i i P dati kao vektori kolone i predstavljaju orginalne koordinate P(x,y) i dobivene koordinate nakon primjenjene transformacije P_i(x_i,y_i).

:P=\begin{bmatrix} \ x  \\ y \end{bmatrix}    P_i= \begin{bmatrix} \ x_i  \\ y_i \end{bmatrix}

M_1 predstavlja matricu od dva puta dva elemanta koja sadrži multiplikavne faktore (faktore množenja) rotacije i razmjeranja, dok je M_2 matrica kolone od dva elementa koja sadrži aditivni faktor premještanja. Za rotaciju ili razmjeranje M_2 sadrži faktore premještanja koji se odnose na pivot point ili fiksnu tačku razmjeranja.

Mi možemo izračunati transformirane koordinate korak po korak, koristeći jednu transformaciju za drugom sve dok ne dovedemo npr. objekat u željeni položaj odnosno u njegove nove koordinate. Jednostavniji način je da kombiniramo transformacije bez da računamo koordinatne vrijednosti korak po korak tj. nakon svake transformacije.

## Reference 
## Vanjski linkovi 
Kategorija:Računarska grafika
Kategorija:3D računarska grafika
Samostan

**Samostan** je zgrada za stanovanje u kojoj zajedno žive redovnici prema strogo utvrđenim pravilima. Obično je samostan dio većeg kompleksa u kojem se nalazi i crkva.
mini|200p|desno|Samostan u Fojnici
Riječ samostan doslovan je prijevod grčke riječi monasterion. Upotrebljava se od 19. vijeka u Katoličkoj crkvi umjesto starih sinonimnih naziva manastir (namastir), klaustar (ili kloštar), konvenat, koludrište ili stanište.

## Samostani u Bosni i Hercegovini 
Bosna i Hercegovina je poznata po franjevačkim samostanima koji su pored svoje vjerske funkcije i veoma vrijedni kulturno-historijski spomenici za Bosnu i Hercegovinu. Najpoznatiji su franjevački samostani u Fojnici, Visokom i Kraljevoj Sutjesci sa vrijednim bibliotečkim fondom.

## Reference
## Također pogledajte 
* Sveta Gora
* Tekija
* Taoizam

Kategorija:Katoličanstvo
Yngwie Malmsteen

**Yngwie Johan Malmsteen** (Ingvi Malmstin) je rođen 30. juna 1963. godine u blizini Stockholma u Švedskoj. Švedski virtuozni gitarista je početkom osamdesetih doživio veliki uspjeh zahvaljujući njegovoj tehničkoj preciznosti i inovativnom neoklasičnom metalu i važi za jednog od začetnika modernog stila sviranja gitare poznatog kao *shredding*. On smatra da njegovo ime na švedskom jeziku znači mladi Viking, međutim to je netačno, jer njegovo ime potiče od najstarije švedske dinastije koja je nekada bila na vlasti.

Časopis "Guitar One" ga je ocijenio kao trećeg najbržeg gitaristu na svijetu poslije Michael Angelo Batia i Chris Impellitterija.
Rođen je u muzičkoj porodici, kao najmlađe dijete. Dok je bio mali nije baš puno pokazivao sklonosti prema muzici. 18. septembra je vidio na televiziji specialnu emisiju povodom smrti Jimi Hendrixa, i od tada je postao opsjednut gitarom. Mnogi za njega kažu da na dan kad je Jimi Hendrix umro, Yngwie Malmsteen je kao gitarista bio rođen.

Njegovo pravo ime je Lars Johan Yngve Lannerbäck.

## Diskografija 
* *Rising Force* (1984)
* *Marching Out* (1985)
* *Trilogy* (1986)
* *Odyssey* (1988)
* *Trial BY Fire -live* (1989)
* *Eclipse* (1990)
* *The Yngwie Malmsteen Collection* (1991)
* *Fire & Ice* (1992)
* *The Seventh Sign* (1994)
* *Power and Glory* (1994)
* ''I Can't Wait* (1994)
* *Magnum Opus* (1995)
* *Inspiration* (1996)
* *Inspiration (Expanded)* (1996)
* *Facing the Animal* (1997)
* *Concerto Suite for Electric Guitar and Orchestra in E flat minor, Opus 1* (1998)
* *Yngwie Malmsteen live* (1998)
* *Alchemy* (1999)
* *Anthology 1994-1999* (2000)
* *Best of Yngwie Malmsteen 1990-1999* (2000)
* *Concerto Suite - Live from Japan* (2000)
* *War to End All Wars* (2000)
* *The Genesis* (2002)
* *Attack* (2002)
* *G3 live* (2004)
* *Unleash the Fury* (2005)
* *Perpetual Flame* (2008)
* *Angels of Love* (2009)
* *Relentless* (2010)
* *Spellbound'' (2012)

## Vanjski linkovi 
* Zvanična web stranica

Kategorija:Švedski muzičari
Kategorija:Heavy metal
Kategorija:Gitaristi
Kategorija:Biografije, Stockholm
Kategorija:Rođeni 1963.
Krim

mini|Zalazak sunca na Krimu
**Krim** je poluostrvo između Crnog i Azovskog mora, u Ukrajini. Ima površinu od 25.500&nbsp;km2. Područje je na kojem se odvijao Krimski rat. U 6. vijeku prije nove ere kolonizirali su ga Grci. U 1. vijeku postaje rimski protektorat. Budući da je smješten na putu kojim su išle razne invazije sa sjevera i istoka, Krim je bio pod Ostrogotima, Hunima i drugim narodima sve dok nije došao pod bizantsku vlast od 6. do 12. vijeka. U 13. vijeku su ga opljačkali Mongoli, a Tatarski kanat je krajem 15. vijeka došao pod Osmanlije. Rusija je pripojila Krim 1783. godine.

Kategorija:Geografija Ukrajine
Kategorija:Poluostrva
PlayStation

mini|desno|266x266px|PlayStation 1, 3 i 2

**PlayStation** je porodica igraćih konzola koju proizvodi Sony. Konzola je izašla u decembru 1994. godine u Japanu. Do 2005. godine prodana je u 100 miliona primjeraka. Ova konzola je postala sinonim i uzor za druge konzole koje su se pojavile u kasnom 20. vijeku.

PlayStation je zbog svoje popularnosti postala sinonim za igraće konzole u popularnoj kulturi, te se pojavila na mnogo filmova i TV serija (Prijatelji).

## Spisak konzola 
* PlayStation Portable (PSP)
* PlayStation 1 (PS1)
* PlayStation 2 (PS2)
* PlayStation 3 (PS3)
* PlayStation 4 (PS4)
* PlayStation 5 (PS5)

## Reference 
## Vanjski linkovi 
* 
* https://www.britannica.com/topic/PlayStation

Kategorija:Igraće konzole
Staten Island

mini|Ugao ulice na Staten Islandu, New York City
mini|lijevo|Mapa Njujorka sa Staten Islandom.

**Staten Island** (fon. Staten Ajland)je dio grada New Yorka i jedna je od pet gradskih oblasti.

Do 1975. godine četvrt se zvala Richmond. Na 265&nbsp;km kvadratnih živi 460.000 stanovnika.

Sa Brooklynom ga povezuje viseći most Verrazano, do Manhattana vozi trajekt.

Svojevremeno su ovdje živjeli Indijanci Raritan na jugu, Hackensack na sjeveru i Tappan na istoku, plemena šire skupine Unami čiji je totem bio kornjača. Staten Island, Indijanci koji su ondje živjeli do 1670, zvali su Aquehonga Monocknong, nakon čega su ga prodali englerskom guverneru Francis Lovelaceu, a oni su se povukli na jug i zapad.

## Reference 
## Vanjski linkovi 
* Staten Island – Kancelarija predsjednika općine
* Staten Island Economic Development Corp. (SIEDC)

**Ostale web stranice**

* New York Public Library. Images related to Staten Island , various dates
* Staten Island Film Festival
* Staten Island Attractions Video
* Online Collections Database, Staten Island Historical Society
* StatenIsland.com, online magazin
* Old Staten Island, sveobuhvatna web stranica o prošlosti Staten Islanda
* SILive.com, online verzija *Staten Island Advance* dnevnih novina
* StatenIsland-NYC, web stranica koja nudi detaljan pogled na Staten Island

Kategorija:Gradski okruzi New Yorka
Stimorol

**Stimorol** (nekadašnji naziv: Dandy) je danska firma, koja proizvodi gume za žvakanje, od 2023. godine u vlasništvu italijansko-holandske kompanije Perfetti Van Melle. 
mini|175x175piksel
Proizvodi ove firme se prodaju širom svijeta. Sjedište firme se nalazi u gradu Vejleu. 

**Stimorol**, danska kompanija osnovana, 1915. Osnivač je Holger Sørensen. Kompanija je jedan od najvećih svjetskih proizvođača ovog proizvoda.

"Stimorol" ujedno označava i kompaniju i njihov osnovni proizvod, koji se pojavio na tržištu 1956. U početku je prodavan samo u Skandinaviji, ali je kasnije postao dostupan u drugim zemljama, počevši od Holandije, 1959. U 1978., kompanija je predstavila gumu bez šećera, a 1990-tih, prave gumu sa različitim voćnim okusima i sa mentom. U 2002., kompaniju je preuzela Cadbury-Schweppes.

## Reference
## Vanjski linkovi
*Stimorol - službena stranica

Kategorija:Kompanije osnovane 1915.
Kategorija:Danska
Sveti Benedikt

mini|Sv. Benedikt

Sveti **Benedikt iz Nursije** (oko 480. – 21. mart 543.), rođen u italijanskoj Nursiji (Norcia), smatra se osnivačem zapadnog redovništva. I danas mnogi redovnici pripadaju kršćanskom vjerskom redu nazvanom po njemu - benediktincima.

Ideal redovničkog života iznio je u svojim pravilima. Umro je u mjestu Monte Cassino 21. marta, a papa Pavao VI. proglasio ga je 1964. svecem zaštitnikom Evrope. Njegov praznik je 11. jula.

## Također pogledajte 
* Benediktinci

Kategorija:Kršćanski sveci
Specijalna prava vučenja

**Specijalna prava vučenja** (skraćeno SPV, eng.Special Drawing Rights - SDRs) imaju ulogu novca Međunarodnog monetarnog fonda, fiktivno ili umjetno kreiranog, zapravo svjetskog novca kao sredstva plaćanja u međunarodnim finansijskim transakcijama (uz Američki dolar i zlato), pa se zato i zove papirno zlato.

## Svrha uvođenja Specijalnih prava vučenja 
Svrha je uvođenja SPV-a povećanje finansijskog potencijala Fonda. Naime, zbog povećanog obima svjetske trgovine, izražene nelikvidnosti većeg broja zemalja i nedostatka zlata u monetarnim rezervama prijetila je opasnost zastoja u razvoju međunarodnih robnih i finansijskih transakcija. Zato su u Fondu 28. jula 1969. godine kreirana Specijalna prava vučenja po uzoru na Keynesov obračunski novac *bancor*. Pravilima Fonda su utvrđena prava vučenja svake zemlje članice, odnosno visina kvote do koje se svaka zemlja može koristiti tim pravom.

Fond emitira novac (SPV) i raspoređuje ga zemljama članicama, odnosno utvrđuje prava vučenja svake pojedine zemlje, a zbroj svih prava jednak je cjelokupnoj emisiji prava, tj. fiktivnog novca.

Zemlja koja želi iskoristiti pravo vučenja, čini to automatski, i bez posebnog postupka odobravanja. Obraća se Fondu koji joj u zamjenu za njena prava vučenja odobrava traženu valutu druge suficitarne zemlje.

Omjer pojedinih valuta u SP-u se određuje prema relativnoj važnosti te valute u međunarodnoj trgovini i finansijama. Taj omjer određuje MMF svakih pet godina. Odnos valuta u prošlosti i trenutno su:
* 1981–1985: USD 42%, DEM 19%, JPY 13%, GBP 13%, FRF 13%
* 1986–1990: USD 42%, DEM 19%, JPY 15%, GBP 12%, FRF 12%
* 1991–1995: USD 40%, DEM 21%, JPY 17%, GBP 11%, FRF 11%
* 1996–2000: USD 39%, DEM 21%, JPY 18%, GBP 11%, FRF 11%
* 2001–2005: USD 45%, EUR 29%, JPY 15%, GBP 11%
* 2006–2010: USD 44%, EUR 34%, JPY 11%, GBP 11%
* 2011–2015: USD 41,9%, EUR 37,4%, JPY 9,4%, GBP 11,3%
Kategorija:Ekonomski pojmovi
Cheminova

**Cheminova** je danska kompanija koja proizvodi hemikalije. U njoj je zaposleno oko 800 radnika u Danskoj i dodatnih 700 u inostranstvu. 
Cheminovu je osnovao civilni inženjer Gunnar Andreasen 1938. 
Firma je registrovana na berzi 1986, a danas je u potpunom vlasništvu Auriga Industries A/S.

Tokom kontroverznog slučaja o poslaniku Muhamedu početkom 2006, koji je podigao dosta prašine na Zapadu i islamskom svijetu, ova se firma našla na listi bojkota danskih proizvoda u islamskim i arapskim zemljama.
Članica je sljedećih organizacija:
*European Crop Protection Association (ECPA) (www.ecpa.be) 
* CropLife International (www.croplife.org).

## Proizvodni program 
* insekticidi
* herbicidi
* fungicidi
## Reference 
## Vanjski linkovi 
Kategorija:Kompanije u Danskoj
Astronaut

mini|250p|Astronaut Bruce McCandless II, 1984.
**Astronaut**, **kosmonaut** (ruski: *космона́вт*) ili **taikonaut** (kineski: *taikongren*, 太空人) je osoba koja putuje u svemirska prostranstva, ili kome je to zanimanje.

Kriterij za određivanje ko je poduzeo let u svemirska prostranstva, varira. U USA, ljudi koji putuju više od 80&nbsp;km su označeni kao astronauti.

Fédération Aéronautique Internationale, FAI, definira svemirski let iznad 100&nbsp;km, pa je do 19. septembra 2009. ukupno 505 ljudi prešlo tu granicu.

Od 1961. godine preko 600 ljudi je putovalo u svemir.

Do 12. oktobra 2005. po USA definiciji, 448 ljudi je prešlo granicu dalje od Zemlje, 442. ljudi se kvalifikovalo po FAI propisu, dok je 438 ljudi dostiglo Zemljinu orbitu, ili još dalje. Ovi pojedinci su proveli preko 28 000 član posade-dana (odnosno ukupno 76,7 godina) u svemirskim letovima, uključujući i 100 član posade-dana u šetnjama izvan letjelica. Za osobu koja je bila astronaut se kaže da ima "astronautska krila". Kosmonauti iz najmanje 34 zemlje su dosad učestvovali u letovima u svemirska prostranstva.
mini|Valentina Tereshkova
* prvi astronaut je Jurij Gagarin 
* prvi čovjek koji je "šetao" svemirom je Aleksej Leonov 
* prva žena astronaut je Valentina Tereshkova 
* prvi afrikanac Patric Baudry 
* najmlađi je bio Gherman Titov, sa 25 godina 
* najstariji je bio John Glenn, koji je bio član posade Space Shuttle-a u svojoj 77. godini
* najduže je ostao Valeri Polyakov, 438 dana 

## Reference 
## Vanjski linkovi 
* FAI Organizacija koja bilježi svjetske rekorde u zrakoplovstvu i astronautici
* Historija astronautike
Dvodimenzionalno premještanje

Premještanje (engl. *translation*) jedne koordinatne tačke, radimo dodavajući pomak (iznos pomaka) na njenu koordinatu, kao da želimo generisati novu koordinatnu poziciju. Razumljivije rečeno, početnu koordinatu pomjeramo duž prave linije do njene nove lokacije. Na isti način se premješta i objekt koji je definisan sa više koordinatnih pozicija npr. poligon, čije su sve koordinatne pozicije relocirane za isti iznos pomaka duž paralelnih linija. Nakon premještanja, kompletan objekt se ponovo prikazuje na displeju, ali na novoj lokaciji. Premještanje, kao jedna od geometrijskih transformacija, je specifična po tome da poput rotacije premješta objekt bez deformacija, jer se svaka tačka objekta premješta za istu vrijednost.

## Reference 
## Vanjski linkovi 
Kategorija:Računarska grafika
Kategorija:2D računarska grafika
Kategorija:3D računarska grafika